**EJ, PRIJATELJ**

Ej, prijatelj dvigni čašo,

da postal boš pravi mož,

hitro z nami, z družbo našo

bo veselja zvrhan koš.

Ej, prijatelj pojdi z nami,

gremo v zidan’co vince pit,

tam na hribčku sodček čaka,

čep slabo ima privit.

Prijatelj, glej kak zlata kapljica v soncu se smehlja,

rodila jo je dobra trtica očka našega.

Na hribčku beli hram že vabi nas, vabi čričkov glas,

le brž na pot, tam vinski sod že čaka nas.